తెలంగాణలో విస్తరిస్తాం
- విజయ బ్యాంకు ఈడీ బీఎస్‌ రామారావు
హైదరాబాద్‌: విజయా బ్యాంకు మరిన్ని శాఖలను విస్తరించనుందని ఆ సంస్థ ఎగ్జిక్యూటివ్‌ డైరెక్టర్‌ బిఎస్‌ రామారావు అన్నారు. శుక్రవారం హైదరాబాద్‌లో మీడియాతో మాట్లాడుతూ ప్రస్తుతం తెలంగాణ రాష్ట్రంలో 75 శాఖలు, 55 ఎటిఎం కేంద్రాలు కలిగి ఉన్నామన్నారు. మార్చి ముగింపు నాటికి మరో నాలుగు శాఖలు తెరవడానికి ప్రణాళికలు రూపొందించామన్నారు. తెలంగాణ రాష్ట్రంలో సెప్టెంబర్‌ ముగింపు నాటికి 12.5 శాతం వృద్ధితో రూ.8,967 కోట్ల వ్యాపారం సాధించామన్నారు. ప్రస్తుత ఆర్ధిక సంవత్సరం ముగింపు నాటికి రూ.10,036 కోట్ల వ్యాపారం లక్ష్యంగా పెట్టుకున్నామన్నారు. దేశ వ్యాప్తంంగా 1755 శాఖలు, 1496 ఎటిఎంక కేంద్రాలకు విస్తరించి 1.30 కోట్ల ఖాతాదారులకు సేవలందిస్తున్నామన్నారు. ఖాతాదారులకు మెరుగైన సేవలందిస్తున్నామని తెలిపారు. గత ఎనిమిది దశాబ్ధాలుగా దేశ ఆర్థికాభివృద్ధిలో భాగస్వామ్యమవుతున్నామని తెలిపారు. విజయ బ్యాంకు ప్రధాన కార్యాలయం బెంగుళూరులో కేంద్రీకృతమై ఉన్నప్పటికీ దేశవ్యాప్తంగా 1755 బ్రాంచ్‌లు నిర్వహిస్తున్నామని పేర్కొన్నారు. కోటీ 30లక్షల మంది కస్టమర్లకు సేవలందించేందుకు 1496 ఏటిఎం కేంద్రాలను అందుబాటులోకి తెచ్చామని చెప్పారు. నిరుపేదల అభ్యున్న తి కోసం పాటుపడేందు కోసం కేంద్ర, రాష్ట్ర ప్రభుత్వాలు అందించే విభిన్న పథకాల్లోనూ భాగస్వామ్యమవుతున్నామని రామారావు పేర్కొన్నారు.
మీ స్నేహితులకు రికమెండ్ చెయ్యండి